C 132/208
HR
Službeni list Europske unije
24.3.2022.
četvrtak, 7. listopada 2021.
P.
budući da je 30. rujna 2021. etiopsko Ministarstvo vanjskih poslova proglasilo sedam članova osoblja UN-a (iz UNICEF-a, Ureda visokog povjerenika UN-a za ljudska prava (OHCHR) i UNOCHA-e) nepoželjnima (personae non gratae) u Etiopiji;
Q.
budući da u Tigreu i susjednim pokrajinama povremeno dolazi do ograničenja i isključivanja interneta i telekomunikacija; budući da dolazi do napada na novinare i da je nekoliko medijskih kuća izgubilo dozvole, što negativno utječe na mogućnost praćenja situacije na terenu; budući da su osnovne usluge, uključujući opskrbu električnom energijom i bankarske usluge, i dalje ograničene;
R.
budući da je trenutačno nestabilno stanje u Etiopiji posljedica dugotrajnih podjela i napetosti među etničkim zajednicama;
S.
budući da je jedinstvo Etiopije, kao višeetničke države, od velike važnosti za stabilnost regije i afričkog kontinenta u cjelini;
T.
budući da je Etiopija, s više od 110 milijuna stanovnika i strateškim položajem blizu Roga Afrike, ključna zemlja na afričkom kontinentu i potencijalni partner od strateške važnosti za EU i njegove države članice;
U.
budući da EU, kao vodeći svjetski donator humanitarne pomoći, svojim humanitarnim financiranjem i dalje iskazuje solidarnost s onima kojima je pomoć potrebna; budući da se EU od samog početka sukoba u Etiopiji dosljedno zalaže za potpun i neometan pristup humanitarnoj pomoći u skladu s međunarodnim humanitarnim pravom;
V.
budući da je u nedavno donesenoj komunikaciji o humanitarnom djelovanju EU-a predviđeno jačanje postupaka kojima se promicanje i primjena međunarodnog humanitarnog prava dosljedno stavljaju u središte našeg vanjskog djelovanja;
W. budući da se u okviru Instrumenta za susjedstvo, razvoj i međunarodnu suradnju (NDICI) – Globalna Europa ljudski razvoj, upravljanje i izgradnja mira u Etiopiji smatraju prioritetnim područjima djelovanja te je 65 % višegodišnjeg okvirnog programa namijenjeno tim područjima; X.
budući da je Komisija predvidjela humanitarne aktivnosti u vrijednosti od 5 milijuna EUR u Amhari i Afaru kako bi se odgovorilo na nedavne događaje prouzročene krizom, kao dio ukupnih humanitarnih sredstava u iznosu od 53,7 milijuna EUR koja su već mobilizirana i ugovorena 2021., kako bi se pružila potpora potrebitim osobama u Etiopiji; budući da je za pomoć Tigreu i etiopskim izbjeglicama u Sudanu mobilizirano 118 milijuna EUR; budući da je EU zbog trenutačnog sukoba odgodio isplatu proračunske potpore za Etiopiju;
Y.
budući da je EU u rujnu 2021. preko Glavne uprave Komisije za europsku civilnu zaštitu i europske operacije humanitarne pomoći (DG ECHO) pokušao organizirati humanitarni zračni most kako bi isporučio hitno potrebnu humanitarnu pomoć u pokrajinu Tigre, ali je naišao na velike prepreke koje je postavila etiopska vlada; budući da je zbog toga izvršen samo jedan let u okviru humanitarnog zračnog mosta EU-a, pri čemu je isporučen samo mali dio humanitarne opreme;
Z.
budući da je EU 21. lipnja 2021. imenovao Annette Weber novom posebnom predstavnicom EU-a za Rog Afrike; budući da je finski ministar vanjskih poslova Pekka Haavisto, nakon što je dobio mandat od potpredsjednika Komisije / Visokog predstavnika Unije, dvaput posjetio regiju na početku ove godine kako bi razgovarao o aktualnoj krizi u Etiopiji i njezinim regionalnim učincima;
AA. budući da je Afrička unija 26. kolovoza 2021.
bivšeg nigerijskog predsjednika Oluseguna Obasanjoa imenovala za posrednika u tom sukobu; AB. budući da je novouspostavljena etiopska vlada u prosincu 2018.
osnovala etiopsko Povjerenstvo za pomirenje i Ministarstvo mira; budući da te dvije institucije dosad nisu ispunile svoje izvorne mandate za poticanje mira te sprečavanje i rješavanje oružanog sukoba u Etiopiji u teškom okruženju nakon svojeg osnivanja; AC. budući da je tijekom aktualnog sukoba etiopska Stranka prosperiteta, pod vodstvom predsjednika Abiya Ahmeda, proglasila pobjedu na općim izborima koje su neke oporbene stranke bojkotirale i čiji su rezultat osudile; budući da u Tigreu nije bilo izbornog postupka; budući da EU nije poslao misiju za promatranje izbora;